Prienų rajono savivaldybės tarybai

**SPRENDIMO „DĖL PRITARIMO PROJEKTUI „PRIENŲ „REVUONOS“ PAGDINDINĖS MOKYKLOS STADIONO PRITAIKYMAS BENDRUOMENĖS FIZINĮ AKTYVUMĄ SKATINANČIOMS VEIKLOMS“ PROJEKTO**

**aiškinamasis Raštas**

2021-02-11

**Sprendimo projekto tikslai:**

Sprendimo projekto rengimą paskatino galimybė gauti Sporto rėmimo fondo finansavimą projektams, skirtiems esamų sporto bazių plėtrai, priežiūrai ir remontui. Teikiami sporto projektai turi prisidėti prie sporto bazių prieinamumo didinimo, sąlygų įvairaus amžiaus ir poreikių asmenų fiziniam aktyvumui gerinimo ir organizuotai sportuojančių asmenų skaičiaus didėjimo.

Parengtas ir teikiamas sprendimo projektas dėl pritarimo projektui „Prienų „Revuonos“ pagrindinės mokyklos stadiono pritaikymas bendruomenės fizinį aktyvumą skatinančioms veikloms“ (toliau – Projektas) ir dalies lėšų skyrimo.

**Uždaviniai:**

1. Gauti Prienų rajono savivaldybės tarybos pritarimą Projektui
2. Pateikti Centrinei projektų valdymo agentūrai (toliau – CPVA) parengtą Projekto paraišką finansavimui gauti.
3. CPVA patvirtinus Projekto paraišką, įgyvendinti projektą – atnaujinti stadioną ir skatinti gyvenamosios vietovės bendruomenės asmenis reguliariai sportuoti.

**Siūlomos teisinio reguliavimo nuostatos:**

Lietuvos Respublikos vietos savivaldos įstatymo 6 straipsnio 29 punktenumatyta, kad viena iš savivaldybių funkcijų yra kūno kultūros ir sporto plėtojimas, gyventojų poilsio organizavimas.

Vadovaujamasi Lietuvos Respublikos Vyriausybės 2019 m. sausio 23 d. nutarimu Nr. 85 „Dėl Sporto rėmimo fondo lėšų paskirstymo proporcijų, Sporto rėmimo fondo administravimui skirtų lėšų dalies nustatymo ir Sporto rėmimo fondo lėšomis finansuojamų sporto projektų finansavimo tvarkos aprašo patvirtinimo“ patvirtinto Sporto rėmimo fondo lėšomis finansuojamų sporto projektų finansavimo tvarkos aprašo (Lietuvos Respublikos Vyriausybės 2019 m. lapkričio 13 d. nutarimo Nr. 1148 redakcija) 18 punktu, atsižvelgiama į Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866 „Dėl 2021 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai ir 2021 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtinimo“ patvirtinto kvietimo teikti paraiškas 2021 metų Sporto rėmimo fondo lėšomis finansuojamiems projektams, skirtiems esamų sporto bazių plėtrai, priežiūrai ir remontui, atrinkti 17.2 papunktį.

**Laukiami rezultatai:**

Pritarus Projektui ir gavus finansavimą bus atnaujintas futbolo aikštynas, bėgimo takas,  
įrengta universali (krepšinio, badmintono) sporto aikštelė, lauko treniruoklių aikštelė neįgaliesiems ir vaikams, šuolio į tolį sektorius, taip pat bus atliekami kiti su aikštyno atnaujinimu susiję darbai.

**Lėšų poreikis ir šaltiniai:**

Prie projekto finansavimo Prienų rajono savivaldybė privalės prisidėti nuosavomis lėšomis ne mažiau kaip 10 proc. nuo projekto sąmatos. Prisidedant daugiau nei 10 proc., paraiškos vertinimo metu bus skiriami papildomi balai, todėl siūlome prie minėto projekto prisidėti 16 proc.

Preliminari projekto vertė – 429 964,00 Eur, iš jų: 361 169,76 Eur – Sporto rėmimo fondo lėšos, 68 794,24 Eur – savivaldybės biudžeto lėšos.

**Lyginamasis variantas:**

Nėra

Skyriaus vedėja Vaida Stasytienė